**НЧ “ Гранит -1928” - с. Ново село, община Стара Загора**

**Проект!**

**Програма**

**за дейността на НЧ “ Гранит -1928” - с. Ново село,**

**общ. Стара Загора през 2024 год.**

**І. Основни цели и задачи:**

**Основна цел** в работата на НЧ “Гранит – 1928” е обогатяване на читалищната дейност с по-разнообразни и добре организирани форми на работа чрез привличане на повече участници в подготовката им и тясно взаимодействие с читалищата от района и културните институции в общината.

**Основните задачи са :**

-създаване на възможности за общуване и опознаване на хората и включването им в подготовката на читалищни прояви.

- организиране занимания за децата през ваканциите, като се привличат и родителите им.

- продължаване на краеведската и родоизследователска дейност.

- подготвителни дейности за честване 100 годишнината на Читалището през 2028 год.

- действия за основен ремонт на приземния етаж на читалището и изграждане на детска площадка за най-малките.

**ІІ.Основни дейности за изпълнение на задачите.**

|  |  |  |
| --- | --- | --- |
| **№** | **Основни дейности** | **Срок** |
| **А** | **Дейност на библиотеката** |  |
| **1.** | Участие в „Маратон на четенето“ чрез:   * Среща с поета Таньо Клисуров. * Четене в пенсионерския клуб на откъси от интересни книги под наслов „ Тази книга ми хареса” | Април |
| **2.** | Използване сбирките в пенсионерския клуб за популяризиране на книги, притежание на библиотеката.Публикуване на информация за новозакупени заглавия във ФБ – страницата на читалището. | През годината |
| **3.** | Организиране на литературна вечер за Павел Матев по повод 100 години от рождението му. | август |
| **4.** | Тематични изложби на документи и библиотечни материали :   1. „**Пьотр Алабин, България и Стара Загора**“ – по повод националния празник и 200 год. от рождението на общественика. 2. „**Интересни и нови книги в нашата библиотека** 3. **„Книги с автограф” –** книги в библиотеката с автографи на автори или дарители. | Март  Май  Юли |
| **5.** | Проучване желанията на читателите чрез анкета, разговори, социалните мрежи.Закупуване на нови книги, търсени от читателите. Подвързване на стари книги. | През годината |
| **6.** | Абонамент за Читалищен вестник. | ноември |
| **7.** | Разкриване на лятна читалня и игротека „Под липите“, като се използват неинвентирани или отчислени книги, подходящи списания, вестници, книжки за оцветяване, топки , игри. | Юли, август |
| **Б.** | **Основни културни мероприятия** |  |
|  | **Празници, тържества** |  |
| **1.** | Възобновяване отбелязването на Трифон Зарезан със символично зарязване на лозите и обща трапеза. | **14** февруари |
| **2.** | Общоселско събрание, посветено на Освобождението на България на тема „**Пьотр Алабин, България и Стара Загора“** с гост от РИМ – Стара Загора. | 2 март |
| **3.** | Втора изложба на картини на художници– любители /деца и възрастни/ от Ново село под наслов „ Пролет моя..” | март |
| **4.** | **Осмомартенска трапеза.**  Весела вечер, посветена на жените | 8 март |
|  |  |  |
| **5.** | Поднасяне на цветя пред паметника на загиналите във войните и на летеца кап. Г. Бояджиев. | 6 май |
| **6.** | Гостуване на самодейци и ученици от Музикалното училище „Хр.Морфова” по повод 24 май. | Май |
| **7.** | Празник на билките и цветята - Енюв ден. Концерт народни песни и танци на открито . | 24 юни |
| **9.** | Участие в организирането на събора „Богородична стъпка” и Енювденския събор на Старозагорските бани | Юни  август |
| **10.** | Общоселски курбан по повод Деня на независимостта. | 22 септември |
|  |  |  |
| **11.** | Отбелязване Деня на народните будители със среща с потомци на поп Минчо Кънчев,оставил писмени сведения за селото ни. | ноември |
| **11.** | Поздравления за навършилите 80 и 90 години читалищни членове. | През годината |
| **12.** | Украсяване на коледна елха и запалване на светлините. Новогодишно хоро на площада. | декември |
|  | **Дейност на клуб “Родина”** |  |
| **1.** | Събиране на предмети, снимки и документи, записване на спомени, свързани с дейността на читалището през годините. Изготвяне на родословни дървета. | През годината |
| **3.** | Ковашкият занаят в Ново село. Изложба на метални предмети от селския бит, изработени или поддържани от селския майстор - ковач. | август |
| **2.** | Маркиране с указателни табели на 1 маршрут в околностите на селото. Възстановяване и маркиране на горска пътека до близко село. | март - октомври |
| **3.** | Организиране на екскурзии до исторически места и природни обекти в България :   * Еднодневна през пролетта * Двудневна през есента | Май  Септември |
|  | **Работа с децата и младежите** |  |
| **1.** | Организиране лятно кино на открито с подходящи филми. | Юли, август |
| **2.** | Екскурзия до забележителности и музеи в Стара Загора и общината заедно с родителите. | Юли, август |
| **3.** | Организиране на занимания за летуващите в селото деца: рисуване, оригами, работа с природни материали, разучаване на игри , четене на приказки и др. | Юли, август |
|  | **Художествена самодейност** |  |
| **1.** | Търсене и привличане на нови участници и възстановяване на певческа група „Здравец” или друга форма на самодейност. | Март – Юни |
|  | **Други дейности** |  |
| **1.** | Посещения на подходящи концерти, театрални и оперетни постановки. | През годината |
| **2.** | Ежеседмични сбирки в пенсионерския клуб. Изработване на месечни програми за разглежданите теми, като се отчитат желанията на участниците. | През годината |
| **3.** | Бригади за почистване двора на кметството , засаждане на цветя пред кметството и в градинката на площада. | Април |
| **4.** | Люлякови дни в Ново село:   * Излет до люляковите места и конкурс за снимка на тема”Люлякова пролет”. Изложба с най-хубавите фотографии. * Осигуряване на фиданки от различни сортове люляк и декоративни храсти /вкл. индийски люляк/ и засаждането им в дворовете и на подходящи места в селото. | Последната седмица на април |
| **В.** | **Организационни и стопански задачи** |  |
| **1.** | Заседания на ЧН за отчитане на извършеното и определяне на текущите задачи. | На 3 месеца |
|  |  |  |
| **2.** | Редовно зареждане ФБ – страницата на читалището с актуална и интересна информация.. | През годината |
|  |  |  |
| **3.** | Разработване на месечни програми за мероприятията на читалището и в пенсионерския клуб и поставянето им на информационните табла . | Всеки месец |
| **4.** | Публикации в подходящи вестници за прояви, организирани от читалището. | През годината |
| **5.** | Срещи с ръководители на общината и специалисти за изготвяне на проект за ремонт на приземния етаж на сградата. | През годината |